NaiveNeuron/SloPal huggingface dataset:
Vašečka, Richard, poslanec NR SR (2024-01-24):
Ďakujem veľmi pekne. Ďakujem pánovi poslancovi Sulíkovi za jasné čísla. Aj pre mňa sú tie právnické veci po čínsky a pre mnohých, samozrejme. A niekedy je to aj úmyselne tak písané alebo formulované, aby, aby bežný človek tomu nerozumel. Ale čomu, myslím si, že rozumieme aj my, aj bežní ľudia, sú tie čísla, že nejde len o nejakých pár prípadov, že sa to trochu skomplikuje. Niečo sa tam posunie, no tak čo budeme z toho robiť vedu, no tak sa prijme nejaká zmena zákona. Ja som si dobre zapamätal čísla ako 15-tisíc alebo 30-tisíc prípadov, dobre vieme, že prípad to nie je, že niekto príde, dajú mu pečiatku, podpis a ide domov, že to sú mesiace a niekedy aj roky činnosti, takže nastane, nastane z toho veľký poprask. Preto je úplne bezohľadné a nepochopiteľné, že ešte účinnosť toho zákona by mala byť okamžite, to znamená, už to malo platiť od 15. januára, takže to je úplný nezmysel. Proste nejaké to prechodné obdobie je nevyhnutné, aby tí ľudia vôbec boli schopní to zrealizovať, aby nevznikol chaos. Ale sa hovorí, že niekto, niekto má rád, keď sa tak zahmlieva, a že v tých kalných vodách sa dobre pracuje, dobre loví. Ešte prípadne môžu prísť sťažnosti na Slovenskú republiku, keď sa tam urobia chyby, ktoré pod takýmto tlakom a v takomto počte prípadov 15-tisíc, v niektorých prípadoch 30-tisíc v niektorých prípadoch, takže je to naozaj priamo poškodzovanie záujmov Slovenskej republiky, ak takýmto spôsobom hádžeme granát do justície, a v týchto rôznych oblastiach Trestného zákona to spôsobí takéto komplikácie. A potom bolo, myslím, že aj dobré vysvetlenie tiež pomocou súm, či už v slovenských korunách, a potom teda v eurách, že ako sa to posúva, že to nedáva zmysel. Ďakujem.
B. Bugár, podpredseda NR SR: (2005-11-08):
Vyhlasujem rozpravu za skončenú. Pán minister, nech sa páči, môžete zaujať stanovisko k rozprave.
Fronc, Martin, poslanec NR SR (2013-06-27):
Ďakujem, pán predseda. Pán kolega Sulík, ja viem, že ste poznačený s tým osobným traumatizujúcim zážitkom, no len trošku by ste sa možno predsa len mohli nad ním povzniesť a nebudem teraz hovoriť z pozície strany a príslušníka cirkvi, ku ktorej sa cítim byť patriaci. Snažím sa vás pochopiť. Ale musím vám povedať, že inštitút manželstva ochraňujú nielen katolíci, nielen kresťanské cirkvi mnohé iné a aj tie, ktoré, nie sú cirkvami. Viete, za cisára Augusta sa uzatvárali v starom Ríme – a to už je 2-tisíc rokov – manželské zmluvy a dlhodobo presadzoval tzv. nevypovedateľné manželské zmluvy. To nemá nič spoločné s katolíckym alebo kresťanským náboženstvom. Jednoducho je to inštitúcia, ktorá potrebuje ochranu, a musím povedať, že štát sa správa tak, že niekedy vnucuje aj ochranu v iných veciach. Ja si myslím, že menej podstatné ako vzťah dvoch ľudí, rodiny a detí je vzťah povedzme majetkový. A napriek tomu pri dedičskom konaní nemôžete sa dohodnúť a vstupuje tam notár ako súdny komisár a musí to prejsť notárskou zápisnicou a podobne. Oveľa menej vecí, menej podstatných v spoločnosti sú také, kde vás istým spôsobom štát k čomusi núti. A celé je to o niečom inom. Ja si myslím, je to o ochrane tejto inštitúcie, v tom sa nezhodneme, a pritom ja vás nechcem presviedčať na inú vieru, akú ste si vy vybrali. Rešpektujem slobodu vášho svedomia.
Remišová, Veronika, poslankyňa NR SR (2017-05-09):
Ďakujem. Ja ešte ku kolegovej poznámke, že žiadna dotácia nie je systémová. Presne tak. A zároveň sa pána ministra pýtam, my na Slovensku máme nespočetné množstvo verejných budov, ktoré sú nezateplené, sú stále, je tu veľmi veľa verejných škôl, ktoré sú nezateplené, sú tu ministerstvá, sú tu budovy štátnych úradov, ktoré nie sú zateplené, ale pýtam sa, prečo dávať dotácie, nesystémové dotácie práve na jeden jediný segment, a síce na rodinné domy. Ako už kolega spomínal, elektromobily, to je veľmi pekná paralela, pretože to je rovnako nesystémové a rovnako nezmyselné opatrenie, ktoré akože podporovalo nejakú zelenú mobilitu, čo v podstate sa ukázalo, že si len zopár šťastlivcov, ktorí dostali 5-tisíc eur, si nakúpilo audi za 90-tisíc, za 90-tisíc eur alebo nejaké iné drahé vozidlá. Čiže my z verejných peňazí prispievame na to, aby zopár šťastlivcov, ktorí by, ktorí na to auto tak či tak majú, si kúpili nadpriemerne drahé autá. Videla som ten zoznam áut, za ktoré si kúpili, ktoré si kúpili. Áno, boli tam autá aj za 30- alebo 40-tisíc, ale boli tam autá aj za 90- a 80-tisíc. Čiže toto je zmysel takéhoto typu dotácií. A podľa môjho názoru dotácie na zatepľovanie rodinných domov sú rovnako nezmyselné a rovnako nesystémové ako, ako elektromobily. Hovorím, prečo nezačnete u verejných budov a napríklad pri školách. Ďakujem.
Rafaj, Rafael, poslanec NR SR (2011-02-09):
Pán poslanec vyvolal rôzne búrlivé reakcie, ale tá jedna z nich zo strany maďarských kolegov, hovorí za všetko, a to je aj odpoveď im, že SNS sa nebojí robiť kompromisy, ak ide o slovenské záujmy. Niekoľkokrát sme to zdôraznili, že v tejto sále to prísne delenie na ľavú, pravú alebo neviem ešte akú časť je pre Slovensko v dôležitých zákonoch zbytočné delenie a možnože tu by sme si mohli brať príklad z tzv. cezhraničného spájania slovenskej koalície aj opozície, pretože v schengenskom priestore bez hraníc, kde v podstate hranice neexistujú a kde južné územie Slovenska priamo susedí s Maďarskou republikou, navyše za existencie neformálneho aj druhého európskeho občianstva, vyznieva naozaj bizarne orbánovský návrh zákona o dvojakom občianstve. Ale zas na druhej strane, povedzme si úprimne, že istej skupine alebo podmnožine ľudí z maďarského spoločenstva, aj keby sa uplatnila celá škála tej Maslowovej pyramídy, ktorú poznajú sociológovia a ktorá vlastne odráža jednotlivé tie uspokojovacie priečky, chýbať im bude vždy tá šiesta, tá maďarská, iredentistická, ako je napríklad pán Berényi, ako je pán Cséfalvay, ktorí už požiadali o dvojaké občianstvo. Takže môžeme rozprávať o tom, že aké hmotné benefity poskytneme všetkým občanom Slovenskej republiky, aby sa cítili doma komfortne, ale zároveň si povedzme pravdu, že keby sme aj zlatom vydláždili niektoré hlavy, tak nevydláždime z nich von ich iredentistickú ... (Prerušenie vystúpenia časomerom.)
Hrnčiar, Andrej, podpredseda NR SR (2018-05-10):
Tri faktické poznámky. Nech sa páči, pani poslankyňa Zemanová.
Pellegrini, Peter, podpredseda NR SR (2020-04-07):
Pán poslanec Šudík.
M. Číž, podpredseda NR SR: (2008-04-03):
Ďakujem pánovi ministrovi, ako aj spravodajcovi za prácu a prerušujem rokovanie o tomto bode programu. Vážené kolegyne, kolegovia, v rokovaní pokračujeme v prerušenej rozprave v prvom čítaní o návrhu poslankyne Národnej rady Slovenskej republiky Márie Sabolovej na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov , tlač 566. Poprosím pani poslankyňu Sabolovú, aby zaujala miesto určené pre navrhovateľov a pozíciu spravodajcu, aby zaujal predseda výboru pre zdravotníctvo pán poslanec Viliam Novotný. Do rozpravy je ešte ústne prihlásený pán poslanec Halecký, takže mu odovzdávam slovo.
Hrnčiar, Andrej, podpredseda NR SR (2018-05-09):
Otváram všeobecnú rozpravu. Do rozpravy som dostal tri písomné prihlášky, za klub OĽANO pani poslankyňa Silvia Shahzad, potom sú prihlásené: pani poslankyňa Zuzana Zimenová a Soňa Gaborčáková. Nech sa páči, pani poslankyňa, máte slovo.
Figeľ, Ján, podpredseda NR SR (2013-10-30):
Ďalším rečníkom prihláseným do rozpravy je Martin Fecko. Nech sa páči.
Viskupič, Marián, poslanec NR SR (2021-12-09):
Už to dokončíme, ak teda by bol súhlas...
B. Bugár, podpredseda NR SR: (2004-01-23):
Nech sa páči, prezentujme sa a hlasujme. (Hlasovanie.) Prítomných 130 poslancov, za návrh 130 poslancov. Nech sa páči, môžeme pokračovať, toto uznesenie sme schválili. J. Jaduš, poslanec: Ďakujem. Keďže sme hlasovaním rozhodli, že vládny návrh zákona prerokujeme v druhom čítaní, odporúčam v zmysle § 74 ods. 1 zákona Národnej rady Slovenskej republiky o rokovacom poriadku NR SR v súlade s rozhodnutím predsedu Národnej rady Slovenskej republiky  č. 515 z 31. decembra 2003 návrh zákona prideliť v druhom čítaní na prerokovanie: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre verejnú správu a Výboru Národnej rady Slovenskej republiky pre životné prostredie a ochranu prírody. Za gestorský výbor navrhujem v súlade s citovaným rozhodnutím predsedu Národnej rady Slovenskej republiky Výbor Národnej rady Slovenskej  republiky pre životné prostredie  a ochranu prírody a aby výbory, ktorým je vládny návrh zákona pridelený, prerokovali ho najneskôr do 30 dní a gestorský výbor v lehote do 31 dní od jeho prerokovania v prvom čítaní na schôdzi Národnej rady Slovenskej republiky.
Paška, Pavol, predseda NR SR (2014-01-28):
Pani poslankyňa Ritomská.
Glváč, Martin, podpredseda NR SR (2017-04-07):
Pán poslanec Pčolinský, ešte raz a naozaj prikročíme podľa rokovacieho poriadku k tým... (Reakcia z pléna.) Jasne, určite to urobím.
Zajac, Pavol, poslanec NR SR (2013-12-03):
Vážený pán kolega, tu naozaj nejde o to, že akú my máme filozofiu. My naozaj sme presvedčení o tom, že v ťažkých časoch krízy sa, hospodársky rast môže nastať iba tak, že sa budú znižovať dane. Ale tu vy vládnete 20. mesiac. Tu vôbec nejde o našu filozofiu, akú my máme. Tu ide o vašu filozofiu, ktorú ste v roku 2012 prijali, legislatívne opatrenia. A tento rozpočet na rok 2013 ste si vy pripravili a vy ste ho schválili. A dneska tu je zrkadlo, výsledok. Správa, ktorú ministerstvo pripravilo, a ktoré ukazuje, že sa vám nedarí napĺňať ten rozpočet na rok 2013. Hlavne v oblasti výberu daní a odvodov. A tie dane a odvody súvisia s tou nezamestnanosťou. Naozaj nezamestnanosť na Slovensku je problém č. 1 a trápi cez štyristotisíc ľudí. A konsolidačné opatrenie, že sa nedotkne chudobných ľudí? Kolega Štefanec už to hovoril. Poplatky sa nedotýkajú aj chudobných ľudí? Všetkých ľudí sa dotýkajú. Aj tej babky na východnom Slovensku, keď hoci len ten kolok si ide zaplatiť. A tak isto, čo sa týka dane z príjmu právnických osôb, všetkých firiem sa to dotýka, nie bohatých, chudobných, všetkých sa to dotýka. A práve tie firmy zamestnávajú týchto ľudí. A čo sa týka ďalej živnostníkov. Chcete mi povedať, že všetci živnostníci sú bohatí? Sa to dotýka aj tých živnostníkov, ktorí ledva prežívajú a rozmýšľajú, ako vôbec zarobiť na tie odvody. A vy ste všetkým dvihli odvody. A oni odišli, niektorí, viacerí do eseročiek a dneska tým eseročkám idete zaviesť daňovú licenciu. Prosím vás, nehovorte také hlúposti, že iba bohatých sa to dotkne.
Burian, Jozef, poslanec NR SR (2017-10-19):
Pán predsedajúci, dajte hlasovať o ôsmom pozmeňujúcom návrhu pani Ďuriš Nicholsonovej.
Jarjabek, Dušan, poslanec NR SR (2016-03-23):
Sľubujem. (Potlesk.)
Žiga, Peter, podpredseda NR SR (2023-11-16):
S ďalšou faktickou poznámkou... Pán poslanec Pročko, procedurálny návrh? (Reakcia z pléna.) Nech sa páči.
Laššáková, Jana, podpredsedníčka NR SR (2013-06-18):
Na vystúpenie pána poslanca s faktickými poznámkami štyria páni poslanci. Páni poslanci Podmanický, Jurinová, Matovič, Žitňanská. Končím možnosť prihlásiť sa s faktickými poznámkami. Nech sa páči, pán poslanec Podmanický.
P. Hrušovský, predseda NR SR: (2005-05-11):
O ospravedlnenie svojej neúčasti na dnešnom rokovacom dni požiadali poslanci Anton Danko a Diana Štrofová. Na zahraničnej pracovnej ceste nie je žiaden poslanec. Podľa schváleného programu 42. schôdze Národnej rady teraz pristúpime k druhému a tretiemu čítaniu o návrhu na vyslovenie súhlasu so Zmluvou o Ústave pre Európu . Návrh ste dostali ako tlač 932. Spoločnú správu výborov máte ako tlač 932a. Poprosím teraz, aby z poverenia vlády Slovenskej republiky návrh na vyslovenie súhlasu Národnej rady Slovenskej republiky so Zmluvou o Ústave pre Európu odôvodnil a uviedol minister zahraničných vecí Slovenskej republiky Eduard Kukan. Nech sa páči, pán minister, máte slovo.
Plaváková, Lucia, poslankyňa NR SR (2023-12-18):
Ďakujem veľmi pekne za slovo. Ja teda chápem potrebu naozaj zostať pri zemi, keďže sme v takej situácii, ako sa nachádzame, a bolo by fajn, keby sa dodržiavali aspoň ústavné predpoklady. V každom prípade ja by som chcela oceniť, že kolegyňa Petrík upozornila aj na tú politickú kultúru, ktorá je prítomná v iných krajinách v prípade odstupovania z funkcií, a možno tu prítomný minister vnútra sa inšpiruje, ak sa potvrdia porušenia zákona, ktoré boli predmetom mimoriadnej schôdze tu v parlamente. Ale ja by som chcela ešte dodať k samotnej SIS a k tej dôvodovej správe. Áno, opätovne sa tu môžme, môžme tu diskutovať o tom, že vlastne žiadnym spôsobom nie je odôvodnená navrhovaná zmena, a teda jedná sa o postavenie ostatného ústredného orgánu štátneho správy, kde teda zopakujeme si, že pôvodný návrh bol na zaradenie Úradu pre reguláciu sieťových odvetí, Slovenskej informačnej služby, Kancelárie prezidenta a Kancelárie Národnej rady medzi tieto orgány bez odôvodnenia, v dôvodovej správe sa nič nedozvieme, prečo boli takto navrhnuté. A potom prišiel ten pozmeňovák, ktorý navrhol Kanceláriu prezidenta a Kanceláriu Národnej rady z tohto vyradiť, tiež nevieme veľmi zdôvodnenie, prečo sa tak stalo. A teda by som zopakovala, že stále je vyhlásené to pátranie po človeku, ktorý by nám vysvetlil a odôvodnil jednak pôvodný návrh zaradenia týchto orgánov medzi ostatné ústredné orgány štátnej správy a potom aj vyradenie tých dvoch medzi pôvodne zaraďované, lebo už naozaj očakávame to odôvodnenie pomerne dlho a zatiaľ sme sa ho nedočkali ani z úst ministra, ani z úst poslanca, ktorý predložil pozmeňovák, tak neviem, dúfam, že sa nájde niekto do konca tejto rozpravy, kto nám to vysvetlí. Ďakujem.
Zmajkovičová, Renáta, podpredsedníčka NR SR (2013-09-13):
Faktické poznámky nie sú na vystúpenie pani podpredsedníčky Národnej rady. Nech sa páči, pán poslanec Hlina.
Krajčír, Ľuboš, poslanec NR SR (2020-07-23):
Ďakujem pekne za slovo. Vzhľadom k tomu, že som sa prihlásil ako posledný, tak nebudem kopírovať to, čo povedali moji predrečníci, ale poviem trošku k novinárom, hovoril ste aj kritizoval ste, pán Pellegrini, komunikáciu medzi pánom premiérom a novinármi. Tak veľmi stručne. Neviem, či ste sledovali včerajšiu tlačovku, ako novinári z istého denníka naozaj tendenčne skákali, útočili a bez akejkoľvek slušnosti napádali premiéra. To je predsa premiér, myslím si, že nejakú slu... nejaká slušnosť komunikácie by mala byť zachovaná. Slušne ich na to upozornil. Toto tu dnes kritizujeme? Myslím si, že váš bývalý šéf Robert Fico, ktorý nazýval novinárov hyenami, prostitútkami, kedy boli novinári prenasledovaní, dokonca, žiaľ, vyhasol život novinára spolu s priateľkou. Tak ja vás poprosím, k tej komunikácii medzi vládou alebo pánom premiérom a novinármi moc sa nevyjadrujte. Ďakujem.
Pčolinský, Peter, poslanec NR SR (2017-11-28):
Ďakujem. Pán kolega Dostál, pri všetkej úcte, vaše vystúpenie bolo o Andrejovi Dankovi, nie o zmluve. Čiže mne tam chýbalo, ja neviem, zmysel toho vystúpenia. Ďakujem.
Hrnčiar, Andrej, podpredseda NR SR (2017-09-07):
Prosím, prezentujme sa a hlasujme. (Hlasovanie.) Prítomných 134, za 132, proti nikto, zdržal sa 1, nehlasoval 1. Konštatujem, že Národná rada vyslovila súhlas s uvedenou zmluvou. Vyhlasujem dvojminútovú prestávku. (Prestávka.) Nech sa páči, pani poslankyňa Bašistová.
Košútová, Magda, poslankyňa NR SR (2014-11-27):
Pán predseda, dajte, prosím, hlasovať o znení zákona ako celku v znení schválených pozmeňujúcich návrhov.
Grendel, Gábor, podpredseda NR SR (2021-03-19):
Poslanec Richter, nech sa páči.
Laurenčík, Milan, podpredseda NR SR (2021-11-30):
Poslednú faktickú poznámku má pán poslanec Milan Kuriak, nech sa páči.
Šefčík, Marek, poslanec NR SR (2023-03-17):
Dostal som svoj čas a vstupujete mi do toho. Zbytočne mi do toho vstupujete.
B. Bugár, podpredseda NR SR: (2003-04-24):
R. Vavrík, poslanec: Pán podpredseda, ďakujem za slovo. V rozprave vystúpilo šesť rečníkov, šesť poslancov Národnej rady. Dovolím si len tlmočiť, čo som počul, že prakticky všetci podporujú túto iniciatívu poslancov z poslaneckého klubu Aliancie nového občana. Samozrejme, odlišné sú názory na pritvrdenie najmä lehoty, počas ktorej jeden jediný z tých orgánov, ktoré môžu, teda Policajný zbor do koľkých hodín môže bez súhlasu a po koľkých hodinách ten režim musí požiadať o súhlas zákonného sudcu. Napokon je to vyjadrené aj tým, že pán poslanec Krajči požiadal o to následne, preto vyjmem bod 30 na osobitné hlasovanie. Toto všetko práve rieši tento § 5, ktorým aj kolega pán poslanec Jaduš navrhuje pritvrdiť túto lehotu. No musím k tomuto však povedať aj to, že vo výbore pre obranu a bezpečnosť pred schvaľovaním spoločnej správy po oboznámení sa so všetkými 61 pozmeňujúcimi návrhmi, ktoré ste iste v úvode zachytili, že túto normu posudzovalo neštandardne veľa výborov, ako bežne býva v parlamente, takže preto aj bolo tu tých 61 bodov, napriek tomu všetky výbory dali rôzne pozmeňujúce a doplňujúce návrhy na zlepšenie. Chcem len spomenúť to, že pred zasadnutím gestorského výboru a pred schvaľovaním spoločnej správy zasadla expertná skupina všetkých poslaneckých klubov, ktoré sú zúčastnené vo výbore pre obranu a bezpečnosť, mali možnosť sa zúčastniť nielen...
P. Minárik, poslanec: (2006-10-24):
Dámy a páni, táto deklarácia naozaj nie je pasca na nikoho z vás. A už vôbec to nie je hriešne zvodná iniciatíva, tak ako sa to javilo SNS. Táto deklarácia nie je o SNS, táto deklarácia je o Slovenskej republike. SNS ju správne identifikovalo, že ide o veľmi prostú otázku, veľmi prostú otázku. Chceme chrániť suverenitu Slovenska, tento raz v otázke daňovej? A na to môže byť len odpoveď áno alebo nie. Dámy a páni, neskrývajte sa za to, že sa budete zdržiavať hlasovania. (Potlesk.)
Jurinová, Erika, poslankyňa NR SR (2017-06-16):
Ďakujem.
Galko, Ľubomír, poslanec NR SR (2024-01-26):
Ďakujem pekne. Vzhľadom k tomu, že ste sa, pán minister Susko, k tomuto svinstvu, čo ste sem priniesli a predložili, prihlásili do rozpravy až teraz, keď máme ako klub SLOVENSKO obmedzený čas na rozpravu na dve hodiny pre celý klub a každá naša faktická poznámka sa zarátava do tohto času, o ktorý ochudobníme našich kolegov, čo by tiež chceli vystúpiť v rozprave, konštatujem, že vy nie ste len lump, vy ste korunovaný zbabelý a cynický lump, hanbite sa! (Potlesk.)
Laurenčík, Milan, podpredseda NR SR (2021-06-29):
Poslednú faktickú poznámku má pán poslanec Marek Šefčík.
Potocký, Milan, poslanec NR SR (2023-06-22):
Hlasovanie bude v stredu 29. júna o 17.00 h.
Viskupič, Jozef, poslanec NR SR (2014-11-10):
Niekedy sa podarí zaťať do živého. A ja som urobil chybu v tom svojom prejave, keď som to povedal, lebo dovtedy to vyzeralo celkom dobre a naraz príde podpredseda vlády a povie poslancovi, že trepe. No neviem, či ja si teraz môžem dovoliť povedať, ale ako to tu počúvam, tak mám pocit, a čím ďalej, tým viacej je to vidieť, že pán podpredseda vlády pre nič, investície trepe. Ďakujem.
Laurenčík, Milan, podpredseda NR SR (2021-02-04):
Prosím, prezentujme sa a hlasujme. (Hlasovanie.) Prítomných 122, za 79, proti 34, zdržalo sa 9, hlasovali všetci. Konštatujem, že Národná rada na návrh vlády rozhodla, že tento vládny návrh zákona prerokuje v skrátenom legislatívnom konaní. Nasleduje hlasovanie v prvom čítaní o vládnom návrhu zákona, ktorým sa mení a dopĺňa zákon č. 45/2011 Z. z. o kritickej infraštruktúre (tlač 423). Dávam slovo spravodajcovi z navrhnutého gestorského výboru pre hospodárske záležitosti pánovi poslancovi Radovanovi Kazdovi, aby hlasovanie uviedol. (Hlasovanie o vládnom návrhu zákona, ktorým sa mení a dopĺňa zákon č. 45/2011 Z. z. o kritickej infraštruktúre v znení neskorších predpisov a ktorým sa menia a dopĺňajú niektoré zákony , tlač 423.)
Baláž, Vladimír, poslanec NR SR (2024-05-02):
Ďakujem pekne. Na začiatok poviem iba to, že mali by sme čítať s porozumením, čo riešime v tomto zákone alebo v tomto návrhu zákona, a potom sa môžme baviť o všetkom ostatnom. Ale k pánovi Stachurovi poviem iba toľko, že na začiatok si myslím, že niektoré jeho myšlienky boli správne, čo sa týka v zásade nového výučbového mechanizmu na Slovensku, čo sa týka výučby sestier, či už pregraduálneho, lekárov, pregraduálneho, postgraduálne, čo sa týka certifikácie pracovísk a ľudí, to je, áno, ale tak ako to budete počuť aj na výbore, ako to istotne aj pani ministerka povie, takýto veľký zákon sa pripravuje a bude sa riešiť v medzirezortnom pripomienkovom konaní, kde všetci budete môcť dať adekvátne, adekvátne pripomienky. Samozrejme, tu treba povedať aj to, že naozaj ja to nechcem zneužívať. Vy ste tam už boli a posledné tri roky sa vládlo tak, že sa vládlo cez pozmeňujúce návrhy, ktoré prechádzali cez parlament a vznikol v celom zdravotníctve obrovský chaos, to je po prvé. Po druhé, ja by som dnes úplne neznehodnocoval náš systém vzdelávania, lebo náš systém vzdelávania nie je úplne zlý, je celkom stabilný, dobrý, ale istotne sú miesta, kde to treba zlepšiť. A posledná poznámka znie k tomu, je troška pre mňa takým sklamaním, že mňa ste oslovili ohľadom rezidenčného programu, kde ste mali pravdu vzhľadom na to, ako sa mali riešiť tí rezidenti v tom programe, a my sme to spolu s ministerstvom zapracovali do toho, už to zmenilo. A robiť si teraz z toho, však to ste mohli, ja vás pochválim, však super, že ste to urobili, ale teraz sa tváriť, že my sme nejakí blázni a my sme to nechceli ani počúvať, tak to je také, také prízemné. Ale to, to sa stále a stále opakuje. Preto vravím, že ten oportunizmus je proste katastrofa. Však to sme využili a urobili sme to tak.
Přidal, Alojz, poslanec NR SR (2015-11-26):
Nie je tu pán kolega Číž, ale chcem mu povedať, že teda sa vracia do roku 2004 a že je rok 2015. Možno to nezbadal. Som rád, že sa ale nevracia do roku ´88 alebo ´87. Ale bojím sa, že ako SMER je schopný si aj zakotviť vládnucu úlohu SMER-u v spoločnosti. Aj toho ste schopní. A čo sa týka tej poznámky, tej reklamy. Pán kolega Číž takisto môže podať, ako každý občan, keď si myslí, že niekto porušoval zákon, na náš výbor kvalifikovaný podnet a výbor sa ním bude zaoberať, alebo ho zamietne, tak ako to urobia vaši poslanci.
Hrnčiar, Andrej, podpredseda NR SR (2018-12-05):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásenia sa do rozpravy. O slovo požiadal pán navrhovateľ, nech sa páči.
Bugár, Béla, podpredseda NR SR (2011-06-28):
Pán poslanec bol jediný, ktorý vystúpil v rozprave, preto vyhlasujem rozpravu za skončenú. Pán minister, chcete zaujať stanovisko k rozprave? Nech sa páči, máte slovo.
Kočiš, Eduard, poslanec NR SR (2022-02-23):
Veľmi pekne ďakujem za slovo, pán predseda. Pán kolega Benčík, na rozdiel od vás, ja naozaj dokážem čítať s porozumením a čítať aj medzi riadkami a tento váš článok som si naozaj prečítal. Čiže ja som len, ja som vôbec nemal záujem sa vyjadrovať k obsahu vášho článku, ja len som chcel poukázať na vaše nejaké obsedantné správanie a to, že poslanec Národnej rady, ktorý objavil čaro facebooku a stal sa bielou ranou, dokáže písať takéto veci, vyjadrovať sa takýmto spôsobom. A ako politik, pretože momentálne ste v pozícii politika, musíte zniesť adekvátnu vlnu kritiky, ktorá nepadá len na vašu hlavu, ale padá na hlavu každého jedného člena zákonodarného zboru Slovenskej republiky. Čo sa týka tohto článku, pán Benčík, je mi absolútne jedno, či ste tam spomínal obsah taký alebo hentaký. Či ste poukazoval na vyjadrenie politikov koaličných alebo opozičných. Je mi to úplne, ale úplne jedno. Ja som chcel len poukázať na tú vašu farizejskosť, že jednoducho takýmto názvom idete prezentovať ako nejakú svoju úžasnú myšlienku to, že chcete bojovať proti dezinformáciám, proti hoaxom, proti klamstvám, proti šíreniu nenávisti v spoločnosti. Pán Benčík, vaším správaním ste spoločnosť rozvrátili až do týchto astronomických výšin. Toto tu nikdy v histórii Slovenskej republiky nebolo, aj keď sa všetci spájali proti Mečiarovi. Toto tu nikdy v histórii Slovenskej republiky nebolo. A mne je úplne jasné, že máte všetci stiahnutý análny otvor, pretože sa vám pokúšajú nejakí občania Slovenskej republiky prísť až domov povedať vlastný názor, čo si myslia o tom vašom hlasovaní, o tej obrannej úžasnej zmluve a ste z toho všetci na vetvy, ale, pán Benčík, každé konanie prichádza s výsledkom.
A. Slafkovský, poslanec: (2007-05-09):
Tá voľná súťaž medzi školami môže vyústiť naozaj len v ich zlepšenie, v ich vyššiu kvalitu, preto sa plne prihováram k tomu, aby sme mali len taký zákon, ktorý voľnú súťaž medzi školami umožní, pretože tam, kde budú školy medzi sebou súťažiť, budú aj kvalitnejšie, budú lepší študenti z nich vychádzať a len voľná súťaž medzi školami zabezpečí, aby sme vedeli v tejto krajine rozoznať tie mozgy, ktoré sú tými najlepšími mozgami tejto krajiny, aby sme ich vedeli podporovať, aby nám neušli, aby sme ich vedeli aj v tejto krajine udržať. Tie školy, ktoré nebudú garantovať výsledok, že sa o absolventa budú zaujímať výrobné a podnikateľské kruhy, o takéto školy u nás nebude záujem a najlepšie mozgy nám odídu z tejto krajiny ešte skôr, ako vyjdú z druhého ročníka na vysokej škole. Ja mám troška skúsenosti s tým, ako to vyzerá na tzv. Grandes écoles vo Francúzsku. Keď sa niekto dostane na Grande école do druhého ročníka, začínajú sa oňho uchádzať všetky medzinárodné, teda nadnárodné spoločnosti, ponúkajú mu rôzne výhody, ako by sa zapísal alebo upísal jednotlivej nadnárodnej spoločnosti, alebo sa dostal  do politickej špičky, alebo do administratívnej špičky krajiny. Tieto mozgy, ktoré sa v týchto vysokých školách grupujú, sú naozaj tým výkvetom krajiny, a keď my neumožníme súťaž medzi školami, nebudeme vedieť ani zistiť, kde máme tie naše dobré hlavy, lebo už sa nikdy k nám nevrátia.
Blanár, Juraj, podpredseda NR SR (2022-12-21):
Pán poslanec Karahuta, môžete reagovať na faktické poznámky.
D. Jarjabek, poslanec: (2003-04-09):
Ďakujem veľmi pekne.
Hrnčiar, Andrej, podpredseda NR SR (2018-03-26):
Jedna faktická poznámka, pán poslanec Galek.
Pellegrini, Peter, predseda NR SR (2015-11-24):
Prezentujme sa a hlasujme o pozmeňujúcom návrhu pána poslanca Šucu. (Hlasovanie.) Prítomných 134 poslancov, za hlasovalo 117 poslancov, zdržalo sa 17 poslancov. Pozmeňujúci návrh pána poslanca Šucu sme schválili.
Paška, Pavol, predseda NR SR (2014-04-01):
Dobre. Ďakujem pekne. Takže poprosím spravodajkyňu, pani poslankyňa, vy aby ste zaregistrovali, áno. Budeme hlasovať teraz o prerokovaných bodoch. Najprv budeme hlasovať v prvom čítaní o návrhu, najprv o návrhu, ktorý bol prerokovaný a ktorý sme preložili na 17.00 hodinu, a potom budeme hlasovať. Takže poprosím pána poslanca Novotného, aby uviedol v prvom čítaní návrh pani poslankyne Nicholsonovej a Horváthovej a pána poslanca Kaníka na vydanie zákona č. 576 o zdravotnej starostlivosti. Je to tlač 901. (Hlasovanie o návrhu poslancov Národnej rady Slovenskej republiky Lucie Nicholsonovej, Ľudovíta Kaníka a Evy Horváthovej na vydanie zákona, ktorým sa dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov , tlač 901.)
Krajkovič, Mikuláš, poslanec NR SR (2018-09-20):
Pán predsedajúci, dajte, prosím, hlasovať o návrhu zákona ako celku v znení schválených pozmeňujúcich a doplňujúcich návrhov s odporučením gestorského výboru schváliť.
Jurinová, Erika, podpredsedníčka NR SR (2015-12-08):
Reakcia... (Ďalšie reakcie z pléna.) Páni poslanci, kľud v sále. O slovo požiadal podpredseda vlády, minister vnútra Robert Kaliňák, nech sa páči.
J. Burian, poslanec: (2009-09-08):
Uvedený návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona Národnej rady o rokovacom poriadku. Predseda Národnej rady posúdil daný zákon a zaradil ho podľa legislatívnych pravidiel na rokovanie dnešnej 40. schôdze Národnej rady Slovenskej republiky. Ako spravodajca v prvom čítaní si osvojujem stanovisko, že predmetný návrh spĺňa z formálno-právnej stránky všetky náležitosti zákona a z hľadiska vecného zastávam názor, že predložený návrh rieši závažnú problematiku. Ďakujem, pán predsedajúci, poprosím, otvorte rozpravu.
Hrnčiar, Andrej, podpredseda NR SR (2018-06-12):
Tri faktické poznámky. Nech sa páči, pán poslanec Tomáš.
Bugár, Béla, podpredseda NR SR (2019-10-24):
Ďalej v rozprave vystúpi pán poslanec Kotleba. Nech sa páči, máte slovo.
Laurenčík, Milan, podpredseda NR SR (2021-11-24):
Na faktickú poznámku teraz zareaguje pán poslanec Dušan Jarjabek. Nech sa páči.
Paška, Pavol, predseda NR SR (2013-06-27):
Pán poslanec Hlina, vy tu tiež rozprávate množstvo vecí, s ktorými napríklad pán Sulík nesúhlasí, a tiež po vás nevykrikuje! Buďte taký dobrý, keď vás to nebaví, choďte vonku! Nech sa páči, pán poslanec. (Reakcia z pléna.)
Danko, Andrej, predseda NR SR (2019-06-21):
Ďakujem, pán poslanec. Pýtam sa, či sa chce niekto prihlásiť do rozpravy ústne. Ak nie, vyhlasujem rozpravu za... Pán poslanec Mojš, nech sa páči.
Hraško, Igor, poslanec NR SR (2013-05-28):
Ďakujem pekne, pani predsedajúca. Lojzo, ja som si tiež otvoril tú stranu 38, kde sa nachádza, že kde koľko oznámení bolo ktorému výboru odoslané. Tak 32 ich dostal len výbor pre financie a rozpočet. A výbor pre verejnú správu a regionálny rozvoj a európske záležitosti bolo len po šesť. Bol som si to teda overiť, lebo nejak mi vypadlo z toho kontextu, že kde na tom výbore sme ich dostávali. Tak oni chodia predsedovi a na začiatku vraj sme sa dohodli, že kto chce, môže sa informovať u predsedu o týchto oznámeniach. No keďže človek nevie, že či prišli, alebo neprišli, tak sa neinformuje. Väčšinou na tom výbore sa prejednávajú iné veci. Takže budem iniciovať vo výbore, aby tieto hlásenia alebo oznámenia boli posielané členom výboru mailovou komunikáciou. Takže len toľko. Zvyšok sa vyjadrím v rozprave.
Duchoň, Daniel, poslanec NR SR (2013-05-15):
Ďakujem. Takisto by som chcel pripomenúť zasadnutie finančného výboru o 12.00 hod. v miestnosti č. 30. Ďakujem.
Štefanec, Ivan, poslanec NR SR (2013-01-30):
Ďakujem pekne, pani podpredsedníčka. Ďakujem aj pánovi poslancovi za faktickú. Nuž stav zamestnanosti sa nezlepší, pán poslanec, keď sa budú predkladať také zákony, ktoré presadzuje vaša vládna strana. Presadili ste zrušenie rovnej dane, zvýšenie daní odvodov, zhoršenie Zákonníka práce a logickým výsledkom je nárast nezamestnaných. Veď len za december, za posledný mesiac, keď boli zverejnené čísla, odišlo zo Slovenska 13 500 pracovných miest. To je, ako keby jedno stredne veľké mesto odišlo zo Slovenska. Ten stav je skutočne zarážajúci. Treba riešiť nezamestnanosť. My sme to viackrát navrhovali, aby o nezamestnanosti sa hovorilo. Ale nezamestnanosť nevyriešime tak, že vytvoríte nový štátny úrad a budete hádzať krabičkami z jednej strany na druhú. Bohužiaľ, práve neefektívnosť vo verejnej správe podporovaná takýmito úradmi znižuje dôveryhodnosť vlády a je výsmechom slušným ľuďom, ktorí platia vyššie dane, odvody, poplatky a musia sa skladať stále väčšími a väčšími čiastkami na túto vládu. Ja si dokonca myslím, že výsmechom je aj nominácia pána vicepremiéra Vážneho, ktorý má priamu zodpovednosť za neslávne predražený tender elektronického mýta, že nielen táto funkcia, ale aj nominácia pána Ľubomíra Vážneho je niečo, čo sa vám skutočne nevydarilo. A na vašom mieste by som na to naozaj nebol hrdý. Ďakujem.
Matovič, Igor, poslanec NR SR (2013-02-13):
Pán predseda, v rozprave nevystúpil žiaden poslanec. Odporúčam preto, aby Národná rada sa uzniesla podľa § 73 ods. 3 písm. c) rokovacieho poriadku na tom, že prerokuje tento návrh v druhom čítaní. Prosím, dajte o tomto návrhu hlasovať.
Blaha, Ľuboš, podpredseda NR SR (2024-02-23):
Teraz sa pýtam, či sa chce niekto do rozpravy prihlásiť ústne. Nie je tomu tak. Pán navrhovateľ, chcete sa vyjadriť ešte v rozprave, aby na vás mohli reagovať a ani po rozprave? Nie, dobre. Takže uzatváram rozpravu. A ani navrhovateľ, ani spravodajca sa nechcú vyjadriť. Prerušujem rokovanie o tomto bode programu. Pristúpime k rokovaniu o návrhu poslanca Juraja Krúpu na odvolanie poslanca Tibora Gašpara z funkcie predsedu Výboru Národnej rady Slovenskej republiky pre obranu a bezpečnosť. Návrh má tlač 129, ale pán poslanec Krúpa nie je prítomný, takže prepadáva bod. Pokračujeme rokovaním o návrhu skupiny poslancov na odvolanie poslanca Michala Šipoša z funkcie predsedu Výboru Národnej rady Slovenskej republiky pre verejnú správu a regionálny rozvoj. Návrh má parlamentnú tlač 184. Pán poslanec Jaroslav Baška, dobre vidím, nie je prítomný. Takže tak isto prepadáva bod. Takže skúsime pristúpiť k prvému čítaniu o návrhu skupiny poslancov, ja sa rovno pozriem, či tu máme pána predkladateľa, pána Romana Michelka. Nie je? To by bol návrh skupiny poslancov o Fonde na podporu kultúry národnostných menšín. Tak nie je. Prepadáva aj tento bod. Budeme pokračovať prvým čítaním, skúsime, pani Simona Petrík tu je? Nám to nejako prepadáva. Takže ide o návrh poslankýň Simony Petrík a Lucie Plavákovej. (Reakcia z pléna.) No ale takúto možnosť sme nedali ani pánovi Michelkovi, takže mrzí ma to, ale keby sme to robili takto selektívne... (Reakcie z pléna.) A vo vašom prípade ide o návrh, pani kolegyňa, ktorý by bol už definitívne aj skončil, alebo by iba prepadol? (Reakcia z pléna.) Už bol raz prepadnutý. (Ruch v sále.) Nie, nie kolegovia, je to tak, že nemôžeme byť selektívni. Ani pri pánovi Michelkovi sme to nespravili, nemôžem to spraviť ani teraz. Takže mrzí ma to. (Poslanec Michelko práve prišiel do sály.) Pán Michelko, presne mu teraz vysvetľujem, že nie je to možné. To znamená, že nie je to možné ani pri pani Petrík. Takže prepadáva bod definitívne. Pristúpime k prvému čítaniu o návrhu poslancov na vydanie zákona, ktorým sa dopĺňa zákon č. 301/2005 Z. z. Trestný poriadok v znení neskorších predpisov. Návrh zákona má parlamentnú tlač 63... Je tu pán Mikulec? Aha, bude, pán predkladateľ bude pán Grendel. Takže návrh na jeho pridelenie na prerokovania výborom je v rozhodnutí č. 61. Dávam slovo pánovi poslancovi Gáborovi Grendelovi, aby za skupinu poslancov návrh zákona uviedol. Nech sa páči, máte slovo. (Rokovanie v prvom čítaní o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 301/2005 Z. z. Trestný poriadok v znení neskorších predpisov , tlač 63.)
Novotný, Viliam, poslanec NR SR (2015-05-26):
Ďakujem pekne pánovi poslancovi Viskupičovi za veľmi vecný tón jeho vystúpenia a vysvetlenie. Čiže ja to naozaj len prakticky dám na pravú mieru. To znamená, policajt zastaví normálneho človeka, mňa v aute (alebo niekoho iného) a povie, že: „Urobili ste priestupok a zaplatíte pokutu. Ste ochotný zaplatiť v blokovom konaní?“ A ja poviem nie, lebo si nie som vedomý priestupku, chcem aby ma riešil príslušný orgán. Tak to jednoducho odloží takýmto spôsobom. Keď poviem, že som ochotný to zaplatiť, tak to jednoducho zaplatím. A keď poviem, že nie som ochotný to zaplatiť, ale zaplatím to a on ma vidí sedieť v aute v obleku, v kravate, zrejme nepredpokladá, že nemám 50 eur, ale že len akurát ich pri sebe v hotovosti nemám. V takom Chorvátsku by vás vtedy odprevadil k bankomatu ináč policajt, mimochodom, vedia to z nás tí, ktorí tam chodia na dovolenku, pretože vie, že je to riskantné, či mu ten Slovák zaplatí tú pokutu, hej. Tak, mimochodom, len to hovorím. Ale tento návrh zákona, ktorý sem doniesol pán poslanec Hlina, je o niečom inom a myslím, že pán poslanec Viskupič to veľmi jasne vysvetlil. Tento návrh je to tom, že keď niekto sedí na lavičke, dostane pokutu v blokovom konaní, v okamihu keď to blokové konanie s ním policajt dovedie dokonca, tak on mu povie, že on jednoducho tie peniaze nemá a on to nezaplatí, zasmeje sa a zahodí to a policajt potom neurobí nič, pretože on je v hmotnej núdzi. Môže ho ešte predvolať prípadne na okresný úrad, tam s ním tiež nič neurobia, lebo on je v hmotnej núdzi. Tento prípad je o tom, že keď u toho uja, ktorý býva v rodinnom dome vedľa cigánskej osady v Sačurove, bude jeho sused, ktorý teda z tej osady pochádza, oberať jeho ovocie a smiať sa mu do tváre, tak keď príde policajná hliadka, bude môcť aspoň zobrať mobil tomu človeku a zaistiť ho, pretože nič iné s ním nevie urobiť, keďže je v hmotnej núdzi. Takže toľko som chcel k tomu dať, aby... (Prerušenie vystúpenia časomerom.)
B. Bugár, podpredseda NR SR: (2002-03-14):
(Hlasovanie.) Prítomných je 91 poslancov, za 84, zdržali sa 4, nehlasovali 3. Konštatujem, že procedurálny návrh bol schválený. Teraz budeme pokračovať druhým čítaním o vládnom návrhu zákona o povolaní lekára, o Slovenskej lekárskej komore, o povolaní zubného lekára a o Slovenskej komore zubných lekárov . Vládny návrh zákona ste dostali pred prvým čítaním ako tlač 1170 a spoločnú správu výborov schválenú gestorským výborom máte ako tlač 1170a. Vládny návrh zákona odôvodní minister zdravotníctva Slovenskej republiky Roman Kováč. Pán minister, nech sa páči, máte slovo. R. Kováč, minister zdravotníctva SR: Ďakujem pekne. Vážený pán predsedajúci, vážený pán predseda Národnej rady, vážené panie poslankyne, vážení páni poslanci, vláda Slovenskej republiky predkladá na rokovanie pléna Národnej rady Slovenskej republiky návrh zákona o lekárskom povolaní, o Slovenskej lekárskej komore, o povolaní zubného lekára, o Slovenskej komore zubných lekárov na základe Plánu legislatívnych úloh vlády Slovenskej republiky. Predložený návrh zákona upravuje najmä právo slobodne vykonávať povolanie lekára a zubného lekára na princípe odbornej samosprávy prostredníctvom zvolených orgánov v súlade so všeobecne záväznými právnymi predpismi a v súlade so záujmami pacientov a celej spoločnosti. Vychádzajúc z tohto cieľa ťažiskovým prvkom návrhu zákona je povinné členstvo lekára v Slovenskej lekárskej komore a zubného lekára v Slovenskej komore zubných lekárov, ktoré bude podmienkou na výkon tohto povolania. Za týmto účelom sa zavádza register lekárov a register zubných lekárov, ktorý bude obsahovať základné osobné údaje, ako aj údaje o vzdelaní, o získaných špecializáciách a doterajšej praxi. Novým prvkom predloženého návrhu zákona je zakotvenie etických zásad výkonu povolania lekára a povolania zubného lekára, ktorý obsahuje etický kódex lekára a zubného lekára, ktorý tvorí prílohu tohto zákona. Tento zákon je súčasťou skupiny zákonov, ktoré pochádzajú z ministerstva zdravotníctva a ktoré tvoria súčasť nášho prístupového procesu k Európskej únii, pretože je to zákon, ktorý ovplyvňuje výkon slobodných povolaní, medzi ktoré nepochybne povolanie lekára patrí. Zákon bol prerokovaný v druhom čítaní vo viacerých výboroch parlamentu. Po odznení pripomienok, ktoré vyplynú prípadne z rozpravy, sa vyjadrím potom aj k pozmeňujúcim návrhom, ktoré sú uvedené v spoločnej správe. Ďakujem pekne.
Hrnčiar, Andrej, podpredseda NR SR (2016-04-27):
Pán poslanec Budaj.
Bugár, Béla, podpredseda NR SR (2018-05-09):
Na vystúpenie pána poslanca nie sú faktické poznámky. Teraz otváram možnosť sa prihlásiť ústne do rozpravy. Ako jediný pán poslanec Kaliňák. Končím možnosť sa prihlásiť ústne do rozpravy. Pán poslanec, máte slovo.
Kaliňák, Robert, poslanec NR SR (2011-05-17):
Pán predseda, ja som vás chcel len poprosiť v rámci procedurálneho návrhu, aby ste zaradili do svojich opatrení aj to, aby poslanci nevstupovali s elektronickými zariadeniami do miestnosti voľby, tak ako to hovorí rokovací poriadok. Ďakujem. (Potlesk.)
Zemanová, Anna, poslankyňa NR SR (2021-11-30):
Vážený pán predseda, kolegovia, kolegyne, dovoľte mi, aby som ako určená spravodajkyňa predniesla túto spoločnú výborov Národnej rady Slovenskej republiky k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov, tlač 709. Výbor Národnej rady Slovenskej republiky pre obranu a bezpečnosť ako gestorský výbor podáva Národnej rade spoločnú správu výborov. Národná rada uznesením č. 1016 z 20. októbra 2021 pridelila návrh skupiny poslancov na prerokovanie týmto výborom: ústavnoprávnemu výboru, výboru pre obranu a bezpečnosť ako gestorskému. Výbory prerokovali predmetný návrh zákona v stanovenej lehote. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko. Výbory Národnej rady, ktorým bol návrh zákona pridelený, zaujali nasledovné stanoviská: Ústavnoprávny výbor odporučil Národnej rade návrh zákona schváliť s pozmeňujúcim a doplňujúcim návrhom. Výbor pre obranu a bezpečnosť odporučil Národnej rade návrh zákona schváliť s pozmeňujúcim a doplňujúcim návrhom. Z uznesení výborov Národnej rady vyplýva pozmeňujúci a doplňujúci návrh, ktorý je súčasťou tejto spoločnej správy. Gestorský výbor odporúča tento bod schváliť. Gestorský výbor na základe stanovísk výborov k návrhu skupiny poslancov vyjadrených v ich uzneseniach uvedených pod bodom III. tejto správy a v stanoviskách poslancov vyjadrených v rozprave k tomuto návrhu zákona odporúča Národnej rade predmetný návrh zákona schváliť v znení schváleného pozmeňujúceho a doplňujúceho návrhu uvedeného v tejto správe. Gestorský výbor ma určil ako spoločnú spravodajkyňu výborov vystúpiť na schôdzi Národnej rady v druhom a treťom čítaní, predniesť spoločnú správu výborov a odôvodniť návrh a stanovisko gestorského výboru. Spoločná správa výborov bola schválená uznesením Výboru Národnej rady Slovenskej republiky pre obranu a bezpečnosť. Ďakujem, skončila som. Pán predseda, prosím, otvorte rozpravu.
Mizík, Stanislav, poslanec NR SR (2018-03-26):
Ďakujem za slovo. Evidentne je vám ľúto, že nefunguje dokument „Učiace sa Slovensko“. Neraz som sa k tomu vyjadroval tu v parlamente. Označil som tento dokument za paškvil, slobodomurársky paškvil, liberálny paškvil. Povedal som to aj na výbore pre vzdelávanie dokonca aj ministrovi Plavčanovi. Som rád, že tento paškvil je v šuflíku. Nie som, absolútne nie som podporovateľ SMER-u, však ľudia zo SMER-u ma trestne stíhajú, ale je dobré, že sa tento dokument pozastavil. V tomto dokumente som nenašiel nič národné ani nič kresťanské. Totižto minister Plavčan bol úplne pod vplyvom, nazvem ich slniečkarmi. Ďakujem za slovo.
T. Cabaj, podpredseda NR SR: (2010-03-03):
Otváram všeobecnú rozpravu. Konštatujem, že do rozpravy sa písomne nikto neprihlásil. Panie poslankyne, poslanci, kto má do rozpravy záujem sa prihlásiť ústne? Navrhovateľka pani poslankyňa Tóthová. Končím možnosť prihlásiť sa do rozpravy. Nech sa páči, pani poslankyňa, máte slovo.
Stančík, Andrej, poslanec NR SR (2020-06-09):
Ďakujem za teda reakcie, za konštruktívne aj menej konštruktívne. Ja si myslím, že je veľká výhoda, ako povedal Jožo Pročko, že môžme si vyjadriť svoj názor, ale nemusíme po každom vystúpení predsedu hovoriť, ako je skvelé, že čo povedal, ako si to vážime. Takže ja si túto slobodu veľmi cením, takisto tú slobodu, že môžem sa vyjadriť aj rozpore s názormi pána premiéra. A takisto by som chcel povedať ešte jednu vec, to sa riešilo, tých zahraničných firiem, neviem, či toto je zrovna téma, ktorú riešime pri tomto zákone, takže to asi bolo úplne bezpredmetné. Ďakujem.
Figeľ, Ján, podpredseda NR SR (2015-05-20):
Ďakujem pekne. Posledným rečníkom prihláseným do rozpravy je pán kolega Kaník, ale nie je v sále. Takže týmto vyhlasujem rozpravu za skončenú. Pán navrhovateľ, pán minister, chcete sa vyjadriť k obsahu rozpravy? Nech sa páči.
Vons, Peter, poslanec NR SR (2023-03-23):
Ďakujem pekne za slovo. Výbor Národnej rady Slovenskej republiky pre hospodárske záležitosti ma určil za spravodajcu k vládnemu návrhu zákona, ktorým sa mení a dopĺňa zákon č. 513/2009 Z. z. o dráhach a o zmene a doplnení niektorých zákonov v znení neskorších predpisov, ktorým sa menia a dopĺňajú niektoré zákony, tlač 1459. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: ústavnoprávny výbor a výbor pre hospodárske záležitosti. Za gestorský výbor navrhujem výbor pre hospodárske záležitosti. Odporúčam, aby výbory predmetný návrh zákona prerokovali do 26. apríla 2023 a v gestorskom výbore do 28. apríla 2023. Skončil som, môžete otvoriť rozpravu, pán podpredseda.
B. Bugár, podpredseda NR SR: (2002-06-18):
(Hlasovanie.) Prítomných 110 poslancov, za návrh hlasovalo 75, proti 6, zdržalo sa 28 poslancov, 1 nehlasoval. Konštatujem, že sme schválili vládny návrh novely zákona o spotrebnej dani z piva. Nasleduje hlasovanie o vládnom návrhu zákona, ktorým sa mení zákon Národnej rady Slovenskej republiky č. 309/1993 Z. z. o spotrebnej dani z vína v znení neskorších predpisov , tlač 1486. Spoločným spravodajcom je predseda výboru, pán poslanec Farkas. Nech sa páči.
Kuffa, Filip, poslanec NR SR (2021-06-17):
Vážený pán predsedajúci, podávam návrh na stiahnutie bodu číslo 79 z programu schôdze. Jedná sa o návrh zákona, ktorý, kvôli ktorému správa pozemkov vo vlastníctve štátu, ktoré sa v celosti alebo sčasti nachádzajú v národných parkoch, vrátane spoluvlastníckych podielov štátu na týchto pozemkoch má prejsť z pôsobnosti ministerstva pôdohospodárstva pod štátnu ochranu prírody v pôsobnosti ministerstva životného prostredia. Týmto populistickým, nedostatočne pripraveným a neodborným návrhom, ktorý aktuálne rieši presun správy štátnych pozemkov v národných parkoch z jedného rezortu pod druhý, je priamo ohrozených zhruba 6,5-tisíc pracovných miest. Problémy ochrany prírody a krajiny sa týmto návrhom v oboch rezortoch nevyriešia, ale, naopak, ešte sa prehĺbia. Je nutné, aby takýto návrh prešiel najprv riadnym legislatívnym procesom a pripomienkovým konaním a taktiež aby boli vyhodnotené socioekonomické dopady a kvantifikované dopady na rozpočet verejnej správy. Ďakujem.
Grendel, Gábor, podpredseda NR SR (2022-02-11):
Dávam teraz možnosť prihlásiť sa k tomuto bodu do rozpravy ústne. Nikto. Vyhlasujem rozpravu za skončenú. Chce zaujať stanovisko pán navrhovateľ? Nie. Pán spravodajca? Takisto nie. Prerušujem rokovanie o tomto bode. Ďalším bodom programu je prvé čítanie o návrhu poslancov Národnej rady Slovenskej republiky Mariana Kotlebu, Martina Beluského, Mareka Kotlebu a Stanislava Mizíka na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Návrh zákona je pod tlačou 860, návrh na jeho pridelenie na prerokovanie výborom je v rozhodnutí č. 892. Dávam slovo pánovi poslancovi Martinovi Beluskému, aby návrh zákona uviedol.
Paška, Pavol, predseda NR SR (2013-05-21):
(Hlasovanie.) 144 prítomných, 81 za, 12 proti, 51 sa zdržalo. Sme v treťom čítaní . Otváram rozpravu. Nemám prihlášku do rozpravy. Vyhlasujem ju za skončenú.
Žiga, Peter, podpredseda NR SR (2024-06-27):
Prezentujme sa a hlasujme. (Hlasovanie.) 140 prítomných, 101 za, 39 sa zdržalo. Konštatujem, že sme schválili uznesenie Národnej rady k Návrhu účtovnej závierky Sociálnej poisťovne za rok 2023. Pristúpime k hlasovaniu o návrhu uznesenia k Návrhu strategických zámerov činnosti Sociálnej poisťovne na obdobie rokov 2024 – 2029, tlač 317. Dávam slovo poverenej členke výboru pre sociálne veci pani poslankyni Zdene Mačicovej, aby hlasovanie uviedla. Nech sa páči. (Hlasovanie o návrhu uznesenia k Návrhu strategických zámerov činnosti Sociálnej poisťovne na obdobie rokov 2024 – 2029 , tlač 317.)
Podmanický, Ján, poslanec NR SR (2011-06-01):
Ďakujem pekne, pán predseda. Mám procedurálny návrh, keďže ide o nepochybne veľmi zaujímavé zasadnutie poslaneckého klubu Slobody a Solidarity a všetkých ostatných poslancov nepochybne zaujíma, lebo majú výnimočnú príležitosť byť svedkami vnútorného života jednej politickej strany, tak ja by som, pán predseda, navrhoval, aby sme mohli v tomto zasadnutí pokračovať aj po 19.00 hodine. (Smiech v rokovacej sále. Potlesk.)